section_heading: Rat u Bosni i Hercegovini
paragraph_text: La Benevolencija je bila aktivna tijekom rata u Bosni i Hercegovini pomažući stanovništvu u Sarajevu. Pred rat je sredstva za humanitarnu pomoć La Benevolencija dobila od starijih židova koji su bili u Dubrovniku u vrijeme opsade. S vremenom je La Benevolencija postala jedina humanitarna organizacija koja je pomoć dostavljala bez obzira na nacionalnu pripadnost. La Benevolencija je organizirala mješane konvoje, izbjegavajući snajpersku vatru Vojske Republike Srpske i tako dostavljala pomoć sarajevskom stanovništvu. Ovo društvo je otvorilo ljekarnu u Sarajevu koja je činila 40% opskrbe ljekovima u Sarajevu. Osim toga, La Benevolencija je otvorila i pučku kuhinju. U vrijeme rata, La Benevolencija uspjela je prebaciti oko 3.000 ljudi iz Sarajeva u Hrvatsku, pod odobrenjem bosanskohercegovačke vlade. U ratu je iz Sarajeva otišlo 1.400 Židova.